# lav4e

#  РЕПУБЛИКА БЪЛГАРИЯ

#  Министерство на земеделието и храните

 Областна дирекция ”Земеделие”- Габрово

**ИНФОРМАЦИЯ**

**за допуснатите кандидати до участие в конкурса за длъжността „Главен експерт” - едно работно място в Главна дирекция „Аграрно развитие“, Областна дирекция „Земеделие“ - Габрово**

 Допуснатите кандидати следва да се явят за решаване на тест на **15.04.2024г. (понеделник) от 10:00 часа** в сградата на Областна дирекция „Земеделие“ - Габрово, на адрес: гр. Габрово, ул. „Брянска” № 30, ет. III.

 Кандидатите трябва да носят документ за самоличност.

 С успешно представилите се кандидати ще се проведе **интервю в същия ден от 13:00 часа** в сградата на Областна дирекция „Земеделие“ - Габрово.

**Система за определяне на резултатите и минималния резултат за допускане на кандидатите до интервю за длъжността “Главен експерт” - едно работно място в Главна дирекция „Аграрно развитие” в Областна дирекция “Земеделие” - Габрово**

Конкурсната комисия приема следната система за провеждане и определяне на резултатите от теста за проверка на знанията и уменията на кандидатите и интервю за конкурс за длъжността „Главен експерт” в Главна дирекция “Аграрно развитие”:

 **І. Провеждане на тест**

1. Общ брой въпроси, съдържащи се в теста – **25 (двадесет и пет) бр.**
2. Максимален резултат, при верни отговори на всички въпроси – **45 (четиридесет и пет) точки.**
3. Минимален резултат, при който кандидатът се счита за успешно издържал теста **– 31 (тридесет и една) точки.**
4. Система на оценяване на резултатите от проведения тест:

|  |  |
| --- | --- |
| **Брой точки, получени след решаване на теста** | **ОЦЕНКА** |
| 0 -30 точки | **Не се допуска до интервю** |
| 31- 33 точки | **4.00** |
| 34-36 точки | **4.25** |
| 37-39 точки | **4.50** |
| 40-42 точки | **4.75** |
| 43-45 точки | **5.00** |

1. Продължителност за провеждане теста:
* начало – 10.00 часа;
* запознаване на участниците в конкурса със системата на провеждане и оценяване на

теста, изтегляне на вариант на тест – 10.15 часа;

* време за решаване на теста – 10.15 – 11.15 часа или 60 минути;
* край на решаване на теста – 11.15 часа.
1. Оценяването на резултатите от теста ще се извърши от членовете на комисията.
2. Продължителност за провеждане теста 60 минути.
3. До участие в интервю ще бъдат допуснати кандидатите, чийто резултат е най-

малко 31 точки или оценка 4.00.

**Информационни източници за подготовка:**

* Закон за администрацията;
* Закон за държавния служител;
* Устройствен правилник на областните дирекции „Земеделие“;
* Кодекс за поведение на служителите в държавната администрация;
* Закон за опазване на земеделските земи;
* Правилник за прилагане на Закона за опазване на земеделските земи;
* Наредба № 19 от 25 октомври 2012 г. за строителство в земеделските земи без промяна

на предназначението им;

* Закон за собствеността и ползването на земеделските земи;
* Правилник за прилагане на Закон за собствеността и ползването на земеделските земи.

**ІІ. Интервю**

Комисията прие задължителни въпроси по отделните компетентности, които ще бъдат задавани на всеки един от допуснатите до интервю кандидати. Въпросите ще бъдат задавани от всички членове на комисията.

##  III. Оценяване на резултатите от проведеното интервю:

## Оценяването на резултатите от интервюто ще се извърши от всички членове на комисията по пет-степенна скала, съгласно формуляр за преценка на кандидатите (приложение № 5, чл. 42, ал. 4 от НПКПМДСл). Оценката на всеки кандидат е средноаритметична от оценките на членовете на комисията.

Минималният резултат, при който се счита, че интервюто е успешно издържано е „4,”.

 **IV. Определяне на окончателния резултат**

## Комисията определи коефициент “4”, с който ще умножи резултата, получен от теста и коефициент “5”, с който ще умножи резултата от интервюто, необходими за оформяне на окончателните резултатите.

 Окончателният резултат на всеки кандидат е сбор от резултатите, получени при решаването на теста и интервюто, умножени със съответните коефициенти.

 При равен окончателен резултат с приоритет сe ползва този кандидат, който е получил по-висок резултат от интервюто.

 ПРЕДСЕДАТЕЛ НА КОНКУРСНАТА КОМИСИЯ: ……..…..п………….

03.04.2024 г. / Деница Тихова /